|  |  |
| --- | --- |
| **Tantárgy neve: Filmesztétika**  **Kódja: NBB\_SB169K3** | **Kreditszáma: 3** |
| A tanóra típusa[[1]](#footnote-1): **előadás** és száma: **heti 2 óra** | |
| A számonkérés módja (koll./gyj./egyéb[[2]](#footnote-2)): **kollokvium** | |
| A tantárgy tantervi helye (hányadik félév): **III:** | |
| Előtanulmányi feltételek *(ha vannak)*: *–* | |
| **Tantárgyleírás**:  A mozi képviselte technikai kép egy minden elemében konstruált médium. A filmesztétika a médium konstruált jellegét megerősítve a mozgóképes beszédmód és formanyelv alapelemeit és fogalmait kívánja megvilágítani. A képi kompozíció, a plánok, a világítás, a kameramozgás, a montázs, a hang, a forgatókönyv típusainak és funkcióinak vizsgálatával lehetőség nyílik a mozgókép egyedi természetének meghatározására. A technikai kép kifejezőeszközeinek szerepét és jelentőségét lehetetlen pusztán elméleti síkon megragadni, a formanyelvi elemek összjátékát a kurzus jelenetelemzésekkel szemlélteti. A kiemelt szerzői tudatosság és a művészi igényű megformálás vizsgálatával a filmtörténet kanonizált szerzőinek munkáiból is ízelítőt kapnak a hallgatók. Az elbeszélés alapfogalmai, a cselekményvezetés, a színészi játék, illetve a költői filmnyelv számos olyan kérdést vet fel, melyek tisztázására filmelméleti kitekintések során kíván választ adni a kurzus.  A tananyag tartalma heti bontásban:  1. hét: A filmesztétika, mint történeti-analitikus diszciplína alapvető kérdései  2. hét: A mimetikus hagyomány a moziban. A mozgókép helye a művészettörténeti diszciplínában  3. hét: A filmes realizmus fogalma, vizsgálatának elméleti kontextusai  4. hét: A filmes realizmus esztétikája, gyakorlati megnyilvánulásai  5. hét: A diegetikus hagyomány filmesztétikai összefüggései  6. hét: A technikai kép összetevői I. A mozgókép fotografikus tulajdonságai  7. hét: A technikai kép összetevői II. Kompozíció és filmkép  8. hét: A technikai kép összetevői III. A hosszú beállítás esztétikája, a belső vágás és a függőleges montázs  9. hét: A technikai kép összetevői IV. A vágás és a montázs  10. hét: A film, mint összetett művészet – Képleírási gyakorlatok  11. hét: A filmes elbeszélés alapjai és szintjei. Fabula–szüzsé–narratíva  12.hét: Elbeszéléstípusok a játékfilmben  13.hét: Filmes műfajok áttekintése  14.hét: A filmes elbeszélés színházi vonatkozásai. Dramatikus struktúrák a moziban  15.hét: A filmes elbeszélés irodalmi vonatkozásai. A regény és a mozgókép | |
| **Kötelező olvasmányok:**  Buglya Sándor: Kreatív videó. Videotechnika 1991-92. (fénymásolat)  Bazin, André: Mi a film? Osiris, Budapest, 1995. „Korunk nyelve.” pp. 7-15.  Bíró Yvette: *A hetedik művészet*. Osiris, Budapest, 1994. „A film ritmusa; A film, mint összetett művészet.” pp. 175-188.  **Ajánlott irodalom**  Arnheim, Rudolf: *A film mint művészet.* Gondolat, Budapest, 1985. „Részletek a *Film* című könyvből” pp. 17-143.  Balázs Béla: *A látható ember – A film szelleme*. Gondolat, Budapest, 1984.  Bazin, André: *Mi a film?* Osiris, Budapest, 1995. „A filmnyelv fejlődése.” pp. 24-43.  Bíró Yvette: *A hetedik művészet*. Osiris, Budapest, 1994. „A film nyelve.” pp. 232-270.  Bordwell, David: *Elbeszélés a játékfilmben.* Budapest: Magyar Filmintézet, 1996.  Flusser, Vilém. Képeink, In. *Képkorsza*k (szerk. Gelencsér Gábor) Korona Kiadó, Budapest, 1998. pp. 258-260.  György Péter: A metaforák vége (Századvég és televízió). In. *Képkorszak* (szerk. Gelencsér Gábor) Korona Kiadó, Budapest, 1998. pp. 283-287.  Gyürei Vera-Honnfy Pál. *Mozgófényképek: filmelemzések*. Tankönyvkiadó, Budapest, 1984. „Négyszáz csapás.” pp. 119-145  Tarkovszkij, Andrej. *A megörökített idő*. Osiris, Budapest, 11998. „A filmkép” pp. 103-160. | |
| **Tantárgy felelőse** (*név, beosztás, tud. fokozat*)**:** Dr.Győri Zsolt PhD főiskolai docens | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** Dr.Győri Zsolt PhD főiskolai docens, Dr.Pólik József PhD főiskolai docens | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)